4.pielikums apstiprināts ar Jūrmalas pilsētas domes

2014.gada 30.janvāra nolikumu Nr.2

(protokols Nr.3, 6.punkts)

**Līgums par finansējuma piešķiršanu**

Jūrmalā

\_\_.\_\_.\_\_\_\_.

**Jūrmalas pilsētas dome,** \_\_\_\_\_\_\_\_\_\_\_\_\_\_\_\_\_ personā, kurš/-a darbojas uz \_\_\_\_\_\_\_\_\_\_\_\_\_\_\_\_\_\_ pamata, turpmāk – ***Dome***, no vienas puses, un

**„\_\_\_\_\_\_\_\_\_\_\_\_\_\_\_\_\_”,** tās valdes priekšsēdētāja/ locekļa \_\_\_\_\_\_\_\_\_\_\_\_\_\_\_\_\_ personā, kurš/-a darbojas uz statūtu pamata, turpmāk – ***Finansējuma saņēmējs***, no otras puses, abas kopā – Puses, katra atsevišķi – Puse, pamatojoties uz ***Domes*** Kultūras projektu finansēšanas konkursa komisijas lēmumu ( \_\_\_.\_\_\_.20\_\_\_\_. protokols Nr.\_\_\_\_), noslēdz šādu līgumu, turpmāk – līgums:

1. **Līguma priekšmets**
	1. Noslēdzot šo līgumu, ***Finansējuma saņēmējs*** apņemas veikt visas nepieciešamās darbības, lai organizētu un realizētu kultūras pasākumu projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Projekts, saskaņā ar Darba uzdevumu (3. pielikums), Pušu savstarpēji apstiprinātu Projekta tāmi (2. pielikums).
2. **Norēķinu kārtība**
	1. Līguma kopējā summa ir **EUR \_\_\_\_\_\_\_\_** (*summa vārdiem*), turpmāk – Finansējums.
	2. Finansējums tiek samaksāts šādā kārtībā:
		1. \_\_\_\_% no Finansējuma jeb **EUR \_\_\_\_\_\_\_\_** (*summa vārdiem*) tiek pārskaitīti \_\_\_ (\_\_\_\_\_\_\_) darba dienu laikā no līguma parakstīšanas datuma un rēķina saņemšanas ***Domē***.
		2. \_\_\_\_% no Finansējuma jeb **EUR \_\_\_\_\_\_\_\_** (*summa vārdiem*) tiek pārskaitīti \_\_\_ (\_\_\_\_\_\_\_\_) darba dienu laikā pēc ***Finansējuma saņēmēja*** iesniegtās finanšu starpatskaites apstiprināšanas par Finansējuma izlietojumu \_\_% apmērā un rēķina iesniegšanas ***Domē***.
		3. \_\_\_\_ % no Finansējuma jeb **EUR \_\_\_\_\_\_\_\_** (*summa vārdiem*) tiek pārskaitīti \_\_\_ (\_\_\_\_\_\_\_) darba dienu laikā pēc ***Finansējuma saņēmēja*** iesniegtās finanšu starpatskaites apstiprināšanas par finansējuma izlietojumu \_\_\_% un pēc rēķina saņemšanas ***Domē.***
3. **Finansējuma saņēmēja tiesības un pienākumi**
	1. Organizēt un realizēt Projektu profesionāli, kvalitatīvi un atbilstoši šī līguma un normatīvo aktu prasībām, tajā skaitā Publisku izklaides un svētku pasākumu drošības likuma normām.
	2. Nodrošināt, lai Projekta izpildes laikā netiktu pieļautas patvaļīgas atkāpes no līguma noteikumiem, Darba uzdevuma un Projekta izdevumu tāmē noteiktās Projekta izpildes kārtības, termiņiem, finanšu izlietojuma, izņemot šajā līgumā atrunātos gadījumus.
	3. Saskaņot ar ***Domi*** jebkuras izmaiņas Projekta izpildes gaitā (mākslinieciskā koncepcija, programma, scenārijs, tāme, izpildītāji, termiņi u.tml.).
	4. Ja ***Dome*** konstatē neatbilstības Projekta un šī līguma izpildē un pieprasa sniegt rakstveida paskaidrojumu, tad ***Finansējuma saņēmējam*** tas ir jāsniedz 3 (trīs) darba dienu laikā.
	5. Izlietot Finansējumu tikai minētā Projekta realizēšanai atbilstoši abu pušu apstiprinātajai Projekta izdevuma tāmei. Finansējuma izlietojuma izmaiņas ir pieļaujamas ne vairāk kā 10% (desmit procentu) no apstiprinātās Projektu izdevumu tāmes, nepalielinot piešķirtā Finansējuma apjomu, un saskaņojot tās ar ***Domi***.
	6. Pēc ***Domes*** pieprasījuma nekavējoties rakstveidā vai mutiski sniegt informāciju par Projekta sagatavošanas un realizācijas gaitu, kā arī informēt ***Domi***  par visiem šķēršļiem un problēmām, kas varētu kavēt Projekta veiksmīgu izpildi vai mainīt tā kvalitāti.
	7. Līdz 20\_\_. gada \_\_. \_\_\_\_\_\_\_\_\_\_\_ iesniegt ***Domei:***
		1. atskaiti par Projekta īstenošanas gaitu un rezultātiem;
		2. atskaiti par piešķirtā Finansējuma izlietojumu, atskaitei pievienojot apliecinātus izdevumu attaisnojošus dokumentus vai to kopijas, kurā norādīts darījuma priekšmets, apjoms, vieta, laiks.
	8. Ievietot norādi par Domes atbalstu Projektam visos ar šo Projektu saistītos paziņojumos, informācijās un reklāmās – publiskās runās un mediju pasākumos, plašsaziņas līdzekļos, pilsētvidē, kā arī visu veidu iespieddarbos, iepriekš to saskaņojot ar ***Domi***.
	9. Bez saskaņošanas ar ***Domi*** nav tiesīgs šī līguma ietvaros uzņemtās saistības par Projekta izpildi nodot izpildei trešajām personām.
4. **Domestiesības un pienākumi**
	1. Sniegt ***Finansējuma saņēmējam*** informāciju un dokumentāciju, kas nepieciešama, lai nodrošinātu Projekta veiksmīgu realizēšanu, iespēju robežās nodrošināt ***Finansējuma saņēmējam*** nepieciešamo atbalstu valsts un pašvaldības iestādēs.
	2. Informēt rakstveidā ***Finansējuma saņēmēju*** par izmaiņām, šķēršļiem, problēmām, kas varētu ietekmēt Projekta organizēšanu un tā kvalitatīvu norisi.
	3. Veikt norēķinus ar ***Finansējuma saņēmēju*** līgumā noteiktajos termiņos un kārtībā.
	4. Nodrošināt informācijas par Projektu ievietošanu ***Domei*** pieejamos informācijas avotos.
	5. Nepieciešamības gadījumā pārbaudīt Projekta īstenošanas gaitu un, konstatējot neatbilstību šī līguma noteikumiem, sastādīt aktu. Pēc akta sastādīšanas, ***Dome*** 3 (trīs) darba dienu laikā ar aktu iepazīstina ***Finansējuma saņēmēju***. Pēc ***Finansējuma saņēmēja*** rakstveida paskaidrojuma saņemšanas, ***Dome*** lemj par Finansējuma samazināšanu.
5. **Pušu atbildība**
	1. ***Finansējuma saņēmējs*** ir atbildīgs par Finansējuma izlietojumu un par Projekta norisi kopumā, tai skaitā par rīkotajām publisko iepirkuma procedūrām, atbilstoši spēkā esošajiem normatīvajiem aktiem.
	2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga otrai Pusei vai trešajām personām par nodarītajiem zaudējumiem tās vai pilnvaroto personu darbības vai bezdarbības dēļ.
	3. Ja ***Dome*** noteiktajos termiņos un apjomā nav veikusi līgumā noteikto Finansējumu, ***Finansējuma saņēmējs*** ir tiesīgs pieprasīt līgumsodu 0,01 % apmērā no savlaicīgi nesamaksātā Finansējuma apjoma par katru kavējuma dienu.
	4. Ja ***Finansējuma saņēmējs*** neveic līgumā pielīgtās saistības, tai skaitā laikus neiesniedz finanšu atskaiti un atskaiti par Projekta izpildes gaitu un rezultātiem, tad ***Domei*** ir tiesības pieprasīt līgumsodu 0,01% apmērā no pārskaitītā Finansējuma apjoma par katru kavējuma dienu.
	5. Ja Projekts netiek realizēts ***Finansējuma saņēmēja*** vainas dēļ, tas atmaksā piešķirto Finansējumu tādā apmērā, kādu ir saņēmis saskaņā ar šo līgumu un papildu ***Dome*** ir tiesīga pieprasīt līgumsodu 10% (desmit procentu) apmērā no kopējā piešķirtā Finansējuma apjoma.
	6. Visi no ***Domes*** vai ***Finansējuma saņēmēja*** saņemtie maksājumi pirmām kārtām dzēš līgumsodu. Līgumsoda samaksa nokavējuma gadījumā neatbrīvo Puses no saistību pilnīgas izpildes.
	7. Ja kāda no Pusēm līguma izpildē iesaista trešo personu, tad šī Puse saglabā pilnu atbildību par līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.
6. **Līguma darbība**
	1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.
	2. Līguma izbeigšana pirms termiņa ir iespējama:
		1. ja līgums tiek izbeigts pēc ***Domes*** iniciatīvas saskaņā ar līguma 6.3. un 6.4. punktu;
		2. pēc Pušu savstarpējas rakstveida vienošanās.
	3. ***Dome*** var vienpusēji atkāpties no līguma saistību izpildes gadījumā, ja ***Finansējuma saņēmējs*** pēc ***Domes*** iepriekšēja brīdinājuma nenovērš vai nevar novērst Projekta izpildes gaitā konstatētos trūkumus un citas neatbilstības šī līguma nosacījumiem vai abpusēji apstiprinātajiem Projekta sagatavošanas un izpildes nosacījumiem.
	4. ***Finansējuma saņēmējs*** var vienpusēji atkāpties no līguma saistību izpildes, ja ***Dome*** 20 (divdesmit) darba dienu laikā nav samaksājusi līguma 2.2.1. punktā noteikto Finansējuma daļu.
	5. Līguma pārtraukšana neatbrīvo Puses no savu līguma saistību izpildes, tai skaitā no līgumsoda samaksas un zaudējumu atlīdzības.
7. **Strīdu risināšanas kārtība**
	1. Pušu domstarpības, kas rodas šī līguma ietvaros un skar šo līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas tiesā spēkā esošos normatīvajos aktos noteiktajā kārtībā.
8. **Konfidencialitāte**
	1. Puses apņemas neizpaust un neizplatīt trešajām personām konfidenciālu informāciju par līguma nosacījumiem un Projekta izpildes gaitu bez iepriekšējas rakstiskas saskaņošanas ar otru Pusi. Puses nodrošina, ka to darbiniekiem un sadarbības partneriem ir saistoša attiecīga apņemšanās par konfidencialitāti.
	2. Ar konfidenciālu informāciju līguma ietvaros jāsaprot jebkāda ar līguma izpildi saistīta mutiskā vai rakstiskā veidā iegūta tehniska, komerciāla vai cita veida informācija, atskaitot tādu informāciju, kas ir vai kļūs zināma sabiedrībai bez Pušu vai ar to saistītu/ nolīgtu personu starpniecības.
9. **Nepārvarama vara (*Force Majeure*)**
	1. Puses nav atbildīgas par savu līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*)apstākļi, kuru attiecīgā Puse nevarēja ne paredzēt, ne novērst, ne ietekmēt, t.i., dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kas attiecas vai ietekmē līguma saistību izpildi.
	2. Par nepārvaramas varas apstākļu iestāšanos Pusēm nekavējoties, bet ne vēlāk kā 2 (divu) darba dienu laikā pēc šādu apstākļu iestāšanās rakstveidā jāinformē otra Puse, norādot šādu apstākļu iestāšanās cēloni, rašanās laiku un izbeigšanās laiku, ja tas ir iespējams, un nepieciešamie pasākumi, lai nepieļautu vai mazinātu zaudējumu rašanos. Paziņojumam jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde.
	3. Ja kāda no Pusēm nepaziņo otrai Pusei par līguma 9.1. punktā paredzētajiem apstākļiem līguma 9.2. punktā norādītajā termiņā, tad tam ir jāatlīdzina otrai Pusei visi zaudējumi, kas radušies sakarā ar līguma saistību nepildīšanu.
10. **Nobeiguma noteikumi**
	1. Visi līguma grozījumi vai papildinājumi noformējami rakstveidā un pievienojami līgumam kā pielikumi, kas pēc tam, kad tos parakstījuši abas Puses, kļūst par neatņemamām līguma sastāvdaļām.
	2. Papildus līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu līguma pienācīgu izpildi, tā mērķa sasniegšanu un līdzēju tiesību realizēšanu.
	3. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	4. Visi paziņojumi un pretenzijas, kas saistītas ar šī līguma izpildi, ir iesniedzamas rakstveidā otrai Pusei šajā līguma norādītajā adresē, un tās ir uzskatāmas par saņemtām:
		1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
		2. ja tās nodotas personīgi rokās pret parakstu, tad dienā, kad tās nogādātas saņēmēja adresē.
	5. Puses nozīmē kontaktpersonas, kuras veic savstarpēju sadarbības koordinēšanu Projekta sagatavošanas un norises laikā:
		1. ***Domes*** kontaktpersonas: \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_;
		2. ***Finansējuma saņēmēja*** kontaktpersona: \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_.
	6. Līgums sastādīts latviešu valodā uz \_\_ (\_\_\_\_\_\_\_\_\_\_\_\_\_) lapām 2 (divos) juridiski vienādos eksemplāros, ar pielikumiem kopā uz \_\_\_ (\_\_\_\_\_\_\_\_\_) lapām, no kuriem viens nodots ***Domei****,* bet otrs – ***Finansējuma saņēmējam***.
	7. Līgumam pielikumā pievienoti:
		1. \_\_\_\_\_\_\_\_\_ uz \_\_ (\_\_\_\_\_\_) lapām;
		2. ............., un tie ir līgumam neatņemamas sastāvdaļas.

**11. Pušu rekvizīti un paraksti**

|  |  |
| --- | --- |
| ***Dome*** | ***Finansējuma saņēmējs*** |
| Nosaukums: Jūrmalas pilsētas dome, Reģistrācijas Nr. 90000056357Juridiskā adrese: Jomas iela 1/5, Jūrmala, LV–2015Tālrunis: 67093800Banka: A/S Citadele banka, Konta Nr. LV84PARX0002484572001kods PARXLV22  | Nosaukums: Reģistrācijas Nr. Juridiskā adrese: Tālrunis, e-pasts:Banka: Konta Nr.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 /v. uzvārds/ /v. uzvārds/